Valtteri Koskela

Valtteri Koskela (s. 20. lokakuuta 2002 Jyväskylä) on suomalainen jääkiekkopuolustaja, joka pelaa Mestis-joukkue Iisalmen Peli-Karhuissa.

 Ura 
 Seuraura 
Koskela on JYPin kasvatti. Hän toimi kaudella 2017–2018 seuran C-nuorten varakapteenina. Koskela oli C-nuorten SM-karsinnoissa joukkueensa tehokkain puolustaja tehoilla 3+12=15. Kesäkuussa 2019 hän teki JYPin kanssa kolmivuotisen juniorisopimuksen.

Kaudella 2020–2021 Koskela oli seitsemällä osumallaan JYPin U20-junioreiden eniten maaleja tehnyt puolustaja Ville Ottavaisen kanssa. Hän debytoi kauden aikana myös seuran SM-liigajoukkueessa, jossa Koskela pelasi tulokaskautensa aikana kaikkiaan 33 runkosarjaottelua tehopistein 1+7=8. Hänet nostettiin liigajoukkueeseen ensimmäisen kerran 27. joulukuuta 2020 pelattuun vierasotteluun Oulun Kärppiä vastaan, kun JYPin puolustuksesta oli sivussa Roni Allén ja Joni Jurmo. Koskela merkittiin JYPin seitsemänneksi puolustajaksi. Hän sai ottelussa jääaikaa 3.58 minuuttia ja Koskela keräsi teholukeman –1. Liigauransa avausmaalin hän teki kuudennessa ottelussaan 20. tammikuuta 2021 Porin Ässiä vastaan. Esa Saksinen valitsi Koskelan ottelun Alumnien tähtien ykköstähdeksi.

Lokakuussa 2021 Koskela teki JYPin kanssa kolmivuotisen jatkosopimuksen kevääseen 2025 saakka. Hän pelasi kaudella 2021–2022 loukkaantumisen vuoksi kuitenkin vain seitsemän ottelua seuran U20-joukkueessa ja kahdeksan ottelua lainalla Mestis-joukkue KeuPa HT:ssä. Koskela ei pelannut kauden aikana otteluakaan SM-liigassa. Kauden 2022–2023 hän pelasi pääasiassa lainalla KeuPassa, jossa Koskela pelasi 45 runkosarjaottelua tehopistein 4+13=17 ja kaksi pudotuspeliottelua tehden yhden syöttöpisteen. Hän pelasi myös yhden Suomen Cupin ottelun. Koskela pelasi osan kaudestaan myös JYPin U20-joukkueessa, mutta hän ei pelannut otteluakaan SM-liigassa.

Syyskuussa 2023 JYP lainasi Koskelan toistaiseksi voimassa olevalla sopimuksella Mestis-joukkue Iisalmen Peli-Karhuihin. Tapaninpäivänä JYP vuokrasi hänet SM-liigajoukkue Helsingin IFK:hon paikkaamaan joukkueen puolustajavajetta. Koskela pelasi siellä kolme ottelua. Tammikuussa 2024 hän palasi toistaiseksi voimassa olevalla lainasopimuksella IPK:hon, jossa hän pelasi kauden loppuun. Koskela äänestettiin Mestiksen toiseen tähdistökentälliseen. Hän voitti kauden päätteeksi Mestiksen mestaruuden. 

Kaudeksi 2024–2025 Koskela siirtyi yhdessä veljensä Santerin kanssa kaksivuotisilla sopimuksilla Mikkelin Jukureihin. Joukkuetta siirtyi myös valmentamaan Valtterille JYPistä ja IPK:sta tuttu Marko Tuomainen. Hän pelasi 39 runkosarjaottelua tehden neljä syöttöpistettä ja neljä playout-ottelua ilman tehopisteitä. Alkukaudella 2025–2026 Koskela pelasi kaksi ottelua, kunnes lokakuussa 2025 Jukurit vuokrasi hänet marraskuun maaottelutaukoon asti kestävällä sopimuksella monikansallisen Erste Ligan unkarilaisjoukkue Ferencvárosiin. Koskela pelasi siellä seitsemän ottelua ilman tehopisteitä, kunnes marraskuussa hänen sopimuksensa JYPin kanssa purettiin. Kolme päivää myöhemmin Koskelan vahvistettiin palaavan loppukauden kattavalla sopimuksella IPK:hon, jossa pelaa myös hänen veljensä Santeri.

 Maajoukkueura 
Koskela pelasi alle 18-vuotiaiden Hlinka Gretzky Cupissa vuonna 2019. Yhteensä hän on pelannut 20 poikien maaottelua.

 Muuta 
Koskelan kaksoisveli Santeri pelaa hyökkääjänä Valtterin joukkuetoverina IPK:ssa.

 Tilastot 
 2018–2019  JYP  A-SM  4  0  0  0  0  –  –  –  –  – 2019–2020  JYP  A-SM  51  2  6  8  10  –  –  –  –  – 2020–2021  JYP (A)  U20-SM  23  7  5  12  4  –  –  –  –  –   JYP  SM-liiga  33  1  7  8  0  –  –  –  –  – 2021–2022  JYP  U20-SM  19  2  7  9  31  –  –  –  –  –   JYP  SM-liiga  10  0  1  1  2  –  –  –  –  –   KeuPa HT  Mestis  26  6  11  17  18  7  1  2  3  0  2022–2023  JYP  U20-SM  13  2  8  10  4  –  –  –  –  –   JYP  SM-liiga  0  0  0  0  0  –  –  –  –  –   KeuPa HT  Mestis  45  4  13  17  12  2  0  1  1  2  2023–2024  JYP  U20-SM  1  0  0  0  0  –  –  –  –  –   JYP  SM-liiga  2  1  0  1  0  –  –  –  –  –   IPK  Mestis  33  4  15  19  10  20  0  3  3  6    HIFK  SM-liiga  3  0  0  0  0  –  –  –  –  – 2024–2025  Jukurit  SM-liiga  39  0  4  4  4  –  –  –  –  – 2025–2026  Jukurit  SM-liiga  2  0  0  0  0  –  –  –  –  –   Ferencvárosi TC  Erste Liga  7  0  0  0  0  –  –  –  –  –   IPK  Mestis                     6 kautta  yhteensä  SM-liiga  89  2  12  14  6  –  –  –  –  – 3 kautta  yhteensä  Mestis  104  14  39  53  40  29  1  6  7  8 1 kausi  yhteensä  Erste Liga  7  0  0  0  0  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 2002 syntyneet
Luokka:Elävät henkilöt